ตีเส้นระยะห่างตลาดนัดจตุจักร เว้นระยะแผงค้าใหม่ ตามมาตรการป้องกันโควิด-19
ภาพจาก :สำนักงานประชาสัมพันธ์ กทม.เมื่อวันที่ 13 พ.ค. นางวัลยา วัฒนรัตน์ รองปลัด กทม. เปิดเผยว่า กรุงเทพมหานคร ได้เข้าพื้นที่สำรวจและขีดสีตีเส้นทำเครื่องหมายเว้นระยะห่าง รวมทั้งเครื่องหมายห้ามตั้งวางสิ่งของ และเส้นแบ่งสำหรับตั้งวางแผงค้า ภายในโครงการของตลาดนัดจตุจักรซึ่งเป็น 1 ในมาตรการควบคุมและป้องกันการแพร่ระบาดของเชื้อไวรัสโควิด-19 ลดความแออัดบริเวณหน้าร้านค้าระหว่างการรอเข้าใช้บริการ ตามข้อสั่งการของ พล.ต.อ.อัศวิน ขวัญเมือง ผู้ว่าฯ กทม. โดยเริ่มดำเนินการมาตั้งแต่วันที่ 11 พ.ค.ทั้งนี้ เส้นทางที่ต้องดำเนินการภายในโครงการตลาดนัดจตุจักร แบ่งพื้นที่ออกเป็น 4 ส่วน ประกอบด้วย1.ถนนสายหลัก (รอบๆ ตลาดนัด) ระยะทางรวมยาวประมาณ 1300 เมตร2.ซอยรอง ระยะทางรวมยาวประมาณ 2520 เมตร3.ซอยย่อย ระยะทางรวมยาวประมาณ 7910 เมตร4.บล็อกแผงค้าขายบริเวณลานเร่ หอนาฬิกา ระยะทางรวมยาวประมาณ 308 เมตร มีบล็อกแผงค้า จำนวน 259 แผง อนุญาตให้ทำการค้าขายได้ 129 แผง ห้ามขาย 130 แผง เพื่อเว้นระยะห่างระหว่างแผงค้า ปัจจุบันอยู่ระหว่างการเร่งดำเนินการคาดว่าจะแล้วเสร็จภายในวันศุกร์ที่ 15 พ.ค.
กรุงเทพมหานคร ได้เข้าพื้นที่สำรวจและขีดสีตีเส้นทำเครื่องหมายเว้นระยะห่าง รวมทั้งเครื่องหมายห้ามตั้งวางสิ่งของ และเส้นแบ่งสำหรับตั้งวางแผงค้า ภายในโครงการของตลาดนัดจตุจักร
จตุจักร,ตลาดนัดจตุจักร,สวนจตุจักร,เว้นระยะห่าง,โควิด-19,ไวรัสโคโรนา,ข่าววันนี้